ডাইনি সন্দেহে মলমূত্র খাওয়ানো হল ২ মহিলাকে | 2 women made to eat human excreta on suspicion of practising witchcraft In Jharkhand. - Bengali Oneindia
ডাইনি সন্দেহে মলমূত্র খাওয়ানো হল ২ মহিলাকে
| Published: February 18 2018, 16:04 [IST]
ডাইনি সন্দেহে নিকৃষ্টতম অত্যাচার করা হল ঝাড়খণ্ডের দুই মহিলার ওপর। ৬৫ বছরের মহিলা কারো দেবী ও তাঁর মেয়েকে ডাইনি সন্দেহে খাওয়ানো হল মানুষের মলমূত্র। শুধু তাই নয়, চুল কেটে মাথা নেড়া করিয়ে দেওয়া হল ওই দুই মহিলার। এরকম এক নক্কারজনক ঘটনায় রীতিমত চাঞ্চল্য ছড়িয়েছে এলাকায়।
ঝাড়খণ্ডের কারো দেবীর অভিযোগ , তাঁর আত্মীয়রা জোর করিয়ে তাঁকে ও তাঁর মেয়েকে মানুষের মলমূত্র খেতে বাধ্য করেন। এরপর তাঁদের মাথা নেড়া করে দেওয়া হয়। আর এই সবই হয়ছে তাঁদের বিরুদ্ধে তৈরি হওয়া সন্দেহ ঘিরে। আত্মীয়দের সন্দেহ ছিল, কারো দেবী ও তাঁর মেয়ে 'ডাইনি'। সাম্প্রতিককালে এদেশে ডাইনিপ্রথার এটিই সবচেয়ে ঘৃণ্য উদাহরণ। যদিও কারো দেবী পুলিশের দ্বারস্থ হওয়াতে, ঘটনায় ১১ জন অভিযুক্তকে গ্রেফতার করেছে পুলিশ।
কিছুদিন আগে কারো দেবীর পরিবারে এক মহিলা মারা যান। বহু দিন রোগ ভোগের পর ওই মহিলার মৃত্যু ঘিরে সন্দেহের তির যায় কারো দেবী ও তাঁর মেয়ের উপর। পরিবারের আত্মীয়রা এরপর থেকেই তাঁদের ওপর অত্যাচার শুরু করে। শুরু করা নয় নক্কারজনক নানা বিধি। ঘটনার পর পুলিশের দ্বারস্থ হন কারো দেবী।
crime woman jharkhand অপরাধ মহিলা ঝাড়খণ্ড
2 women made to eat human excreta on suspicion of practising witchcraft In Jharkhand.
Story first published: Sunday, February 18, 2018, 16:04 [IST]